Source: http://www.bihon.ro/problema-noastra-este-legarea-relatiilor-de-joc/1569641
Timestamp: 2017-01-23 16:58:14+00:00

Document:
„Problema noastră este legarea relaţiilor de joc” - BIHON
Joburi Publi24 Romimo Bestauto BIHON Bihon CSM Oradea „Problema noastră este legarea relaţiilor de joc” „Problema noastră este legarea relaţiilor de joc”	De	Gavril Nutiu	la 6. septembrie 2015 20:03	CSM U Oradea şi Szolnoki Olaj şi-au împărţit victoriile în cele două meciuri de pregătire. FOTO: CSM Oradea - Szolnok Olaj KK	Echipa de baschet masculin CSM U Oradea a înregistrat o victorie şi o înfrângere în „dubla” amicală cu campioana Ungariei, Szolnoki Olaj KK. Formaţia maghiară a câştigat primul meci cu scorul de 82-69 (16-18, 24-18, 29-21, 13-12), pentru ca gazdele să-şi adjudece cea de-a doua partidă, scor 73-67 (18-22, 16-18, 17-18, 22-9).
Antrenorul Cristian Achim a avut la dispoziţie în aceste meciuri întregul lot de jucători, mai puţin Nemanja Barac, care a acuzat dureri la spate. El a fost menajat, pentru a nu se risca o accidentare mai serioasă înainte startului de sezon. Primul meci a fost precedat de festivitatea de prezentare a lotului echipei noastre, în care publicul orădean a avut ocazia de a cunoaşte noile achiziţii din presezon. Campioana Ungariei s-a impus după o partidă în care orădenii au avut unele probleme în jocul defensiv. Echipa noastră a manifestat însă un progres în aruncările de la distanţă, reuşind 11 coşuri de trei puncte, cu un procentaj de 38%. Marcatorii echuipei orădene în acest meci au fost: Barnette 13, Markovic 12, Mandache 11, Lucic 10, Nuhanovic 7, Franklin 6, Ţibîrnă 6, Paşca 4.
Cea de-a doua partidă a fost adjudecată de CSM U Oradea, care a obţinut astfel primul succes din perioada precompetiţională. Orădenii au reuşit un sfert patru de excepţie, după ce echipa maghiară a deţinut iniţiativa în primele trei părţi ale meciului. Echipa noastră a izbutit de această dată un joc foarte bun pe faza de apărare, în care jucătorii au început să se „simtă” unii pe alţii, menţinând un nivel defensiv ridicat. Principalii marcatori ai gazdelor au fost: Lucic 14, Mandache 11, Barnette 8, Franklin 8, Markovic 8, Paşca 8 etc.
Antrenorul Cristian Achim a afirmat după „dubla” cu Szolnoki Olaj KK că principala problemă a echipei sale o constituie legarea relaţiilor de joc, datoratăm lipsei de omogenitate a lotului. „Avem cel mai mare număr de jucători noi în echipă şi procesul de omogenizare ne va lua ceva timp. Avem probleme în legarea relaţiilor de joc. Sperăm ca procesul de omogenizare şi de sudare a relaţiilor de joc să fie cât mai rapid, pentru a nu afecta rezultatele echipei, mai ales că în primele cinci etape avem meciuri extrem de dificile. Pot să spun că sunt mulţumit de modul în care ne-am exprimat ca echipă în cea de-a doua partidă cu Szolnok”, a declarat Cristian Achim.
CSM U Oradea se va pregăti în zilele următoare pentru Memorialul Antonio Alexe, care va avea loc la finele acestei săptămâni. Alături de echipa noastră, la memorial vor mai fi prezente formaţiile Albacomp Székesfehérvár (Ungaria), Inter Bratislava (Slovacia) şi MZT Skopje Aerodrom (Macedonia).
FOTO: CSM Oradea - Szolnok Olaj KK	Taguri: baschet, Cristian Achim, CSM U Oradea	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
	CSM 
 CSM 
 CSM 
 CSM 

CSM 
 CSM 
 CSM